कार्तिक आर्यन के ऑनस्क्रीन बाबूजी झट से हो गए जवान, Video देख हंसी नहीं रोक पाएंगे आप  
कार्तिक आर्यन ने पोस्ट किया वीडियो
फनी वीडियो खूब हो रहा वायरल
12 लाख बार देखा गया वीडियो
बॉलीवुड एक्टर कार्तिक आर्यन (Kartik Aaryan) की फिल्म 'लुका छुपी' (Luka Chuppi) बॉक्स ऑफिस पर शानदार कमाई कर रही है. कार्तिक आर्यन की फिल्म को दर्शकों से अच्छा रिस्पॉन्स मिला. इसमें कार्तिक आर्यन के अपोजिट में एक्ट्रेस कृति सेनन (Kriti Senon) हैं. मजेदार फिल्म को देखने के बाद हर कोई इसकी वाहवाही कर रहा है. फिलहाल आपको बता दें, कार्तिक आर्यन अपनी इसी फिल्म शूट के पुराने वीडियो सोशल मीडिया पर पोस्ट करते रहते हैं. हाल ही में उन्होंने एक वीडियो पोस्ट किया, जिसमें उनके ऑनस्क्रीन बाबूजी अतुल श्रीवास्तव और एक्टर पंकज त्रिपाठी दिखाई दे रहे हैं. यह वीडियो शूटिंग के वक्त का है, जब यह तिकड़ी काफी मस्ती मजाक करते हुए दिखाई दी.
 
A post shared by KARTIK AARYAN (@kartikaaryan) on Mar 15, 2019 at 4:09am PDT
 
कार्तिक आर्यन ने अतुल श्रीवास्तव को तुरंत जवान होने के लिए कहा और फिर वह सिर पर पहन रखे सफेद रंग का विग उतार देते हैं. पीछे खड़े पंकज त्रिपाठी काफी हंसते हुए दिखाई दे रहे हैं. यह तिकड़ी मजेदार अंदाज में हंसाने की कोशिश की. इस वीडियो 12 लाख बार देखा गया है. कार्तिक आर्यन (Kartik Aaryan) और कृति सेनन (Kriti Sanon) की कॉमेडी फिल्म 'लुका छुपी' (Luka Chuppi) के डायेक्टर लक्ष्मण उतेकर हैं, जबकि प्रोड्यूसर दिनेश विजन हैं. 
 
A post shared by KARTIK AARYAN (@kartikaaryan) on Feb 27, 2019 at 5:44am PST
 
'लुका छुपी (Luka Chuppi)' के सभी एक्टर एक्टिंग के मोर्चे पर खरे उतरे हैं. कार्तिक आर्यन ने गुड्डू के किरदार को बखूबी निभाया है और शादी का उनका उतावलापन बहुत ही मजेदार लगता है. वहीं, 'बरेली की बर्फी' में नजर आ चुकीं कृति सेनन ने भी एक बेबाक लड़की के किरदार को बहुत ही शानदार ढंग से निभाया है. 'लुका छुपी (Luka Chuppi)' का बजट लगभग 20-25 करोड़ रुपये बताया जाता है.